Diari Oficial de la Generalitat Valenciana


Sumari del DOGV 5485, del 05-04-2007 (2007/3980)

ORDE de 9 de març de 2007, de la Conselleria d'Empresa, Universitat i Ciència, per la qual es fan públics les línies de crèdit i l'import global màxim destinats a la concessió de subvencions per al desenvolupament d'accions i infraestructures bàsiques en matèria de consum per a l'exercici 2007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5485

Data del DOGV
:   05-04-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3980


Data del document
:   09-03-2007

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * suport econòmic
    * oficina d'informació
    * ajuda pública
    * administració local
    * associació professional
    * associació
    * protecció del consumidor
    * moviment de consumidors

Amb data 12 de gener de 2007 va ser publicada en el Diari Oficial de la Comunitat Valenciana l'Orde de 29 de desembre de 2006, de la Conselleria d'Empresa, Universitat i Ciència, per la qual s'establixen les bases per a la concessió de subvencions per al desenvolupament d'accions i infraestructures bàsiques en matèria de consum per a l'exercici 2007.   
Després de la publicació de la Llei de Pressupostos de la Generalitat per a l'exercici actual i d'acord amb el que s'establix en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de crèdit que financen les mencionades ajudes, així com l'import global màxim que s'hi destina.   
En virtut d'això i de conformitat amb el que s'ha establit en la disposició addicional primera de l'Orde de 29 de desembre de 2006, de la Conselleria d'Empresa, Universitat i Ciència,   
ORDENE  
Article 1   
Per a l'exercici 2007, i de conformitat amb el que s'ha disposat en la Llei 11/2006, de 27 de desembre, de Pressupostos de la Generalitat per a l'esmentat exercici, les ajudes establides mitjançant l'Orde de 29 de desembre de 2006, de la Conselleria d'Empresa, Universitat i Ciència, per la qual s'establixen les bases per a la concessió de subvencions per al desenvolupament d'accions i infraestructures bàsiques en matèria de consum per a l'exercici 2007 (DOCV de 12/01/2007), es finançaran a càrrec de la secció, programa, línies i imports globals màxims que a continuació s'indiquen:   
Secció 11.   
Programa 443.10, "Protecció Consumidors i Qualitat de Béns i Servicis".   
1) Ajudes a federacions i associacions de consumidors previstes en el capítol II de l'orde:   
Ajudes per a despeses corrents: línia T0126000 "Suport a federacions i associacions de consumidors i corporacions de dret públic". Import global màxim: 632.687,50 euros.   
Ajudes a la inversió: línia T0129000 "Obres i equipament de federacions i associacions de consumidors". Import global màxim: 67.800 euros.   
2) Ajudes a les corporacions locals de la Comunitat Valenciana previstes en el capítol III de l'orde:   
Ajudes per a despeses corrents: línia T0125000 "Suport OMIC i ens locals, juntes arbitrals, de titularitat compartida". Import global màxim 498.000 euros.  
Ajudes a la inversió: línia T0128000 "Inversions OMIC i ens locals que compartisquen amb la Generalitat la titularitat de juntes arbitrals ". Import global màxim: 152.400 euros.   
3) Ajudes a la participació en juntes arbitrals previstes en el capítol IV de l'orde. Línia T0126000 "Suport a federacions i associacions de consumidors i corporacions de dret públic". Import global màxim: 85.000 euros.   
Article 2   
La present orde entrarà en vigor el dia de hui, sense perjudici de la posterior publicació en el Diari Oficial de la Comunitat Valenciana.   
València, 9 de març de 2007  
El conseller d'Empresa, Universitat i Ciència   
JUSTO NIETO NIETO